Die sogenaamde "vrygebore"-generasie kon vir die verkiesing registreer.
Aanwysing na 'n stemlokaal.
Banier voor 'n stemlokaal.
Ry mense in Midrand wat wag om hul stem uit te bring.
Verkiesingsplakkate in Pretoria.
Suid-Afrikaanse algemene verkiesing van 2014 is 'n algemene verkiesing wat op 7 Mei 2014 in Suid-Afrika gehou is. Dit was die vierde volledig demokratiese verkiesing sedert die einde van apartheid in 1994.
2 Politieke partye
2.1 Nuwe partye
3.2 Gauteng provinsiale verkiesing
3.3 KwaZulu-Natal provinsiale verkiesing
3.4 Limpopo provinsiale verkiesing
3.5 Mpumalanga provinsiale verkiesing
3.6 Noord-Kaap provinsiale verkiesing
3.7 Noordwes provinsiale verkiesing
3.8 Oos-Kaap provinsiale verkiesing
3.9 Vrystaat provinsiale verkiesing
3.10 Wes-Kaap provinsiale verkiesing
Volgens die Grondwet van Suid-Afrika moet 'n verkiesing elke vyf jaar plaasvind. Die doel van die verkiesing is om 'n nuwe Nasionale Vergadering en provinsiale wetgewers te verkies. Die Nasionale Vergadering bestaan uit 400 lede wat deur eweredige verteenwoordiging verkies word en wat op hulle beurt die president van die land verkies.
Die regerende African National Congress (ANC) met die ondersteuning van die drieledige alliansie met die Kongres van Suid-Afrikaanse Vakverbonde (COSATU) en die Suid-Afrikaanse Kommunistiese Party (SAKP) het sedert 1994 die meerderheid van die setels in die Nasionale Vergadering. In 1999 en 2004 het die steun effens toegeneem maar in 2009 van 69% na 65.9% afgeneem. Die ANC word tans gelei deur Jacob Zuma wat in 2012 vir ’n tweede vyfjaartermyn verkies is tot president van die ANC toe hy ’n wegholoorwinning teen Kgalema Motlanthe, die enigste opponent, behaal het. Cyril Ramaphosa is aangewys as adjunkpresident van die ANC nadat Motlanthe ’n tweede termyn van die hand gewys het.
Die Demokratiese Alliansie se steun het van 2009 tot 2014 toegeneem van 16.7% tot 22.2%, wat aan die party 'n bykomende 22 setels gee. Helen Zille is as leier herkies tydens die party se Federale Kongres in Gauteng. Die Congress of the People (Cope) was tot voor die verkiesing die derde grootste party en word gelei deur Mosiuoa Lekota. Hy is egter deur Mbhazima Shilowa teengestaan met die geveg wat tot in die Hooggeregshof gedraai het. As gevolg van die stryery het die party heelwat steun verloor en dit het daarop uitgeloop dat die United Congress deur ontnugterde Cope-lede gestig is.
Die Vryheidsfront Plus is in die verkiesing gelei deur Pieter Mulder, adjunkminister van landbou, bosbou en visserye nadat hy ook herkies is as leier. Mangosuthu Buthelezi is steeds die leier van die Inkatha Vryheidsparty (IVP) ten spyte van ’n aanslag deur Zanele kaMagwaza-Msibi, voormalige voorsitter van die IVP. Sy het die Nasionale Vryheidsparty gestig na ’n vete met Buthelezi.
Die Suid-Afrikaanse Onafhanklike Verkiesingskommissie het op 17 Maart aangekondig dat 33 partye kandidate vir die nasionale parlementêre verkiesing geregistreer het. Die aantal partye wat om plekke in die provinsiale wetgewers meeding is soos volg:
Wes-Kaap - 26
Oos-Kaap - 18
Vrystaat - 17
Noord-Kaap - 16
Noordwes - 16
Nuwe partye[wysig | wysig bron]
Alliansies/Samewerkingsooreenkomste[wysig | wysig bron]
Die Onafhanklike Demokrate wat 4 setels en 0.9% van die stemme in 2009 gekry het, het met die Demokratiese Alliansie saamgesmelt voor die verkiesing.
Op 6 Februarie 2014 is aangekondig dat die Cope-lede wat Shilowa-ondersteuners was, beplan het om by die United Democratic Movement van Bantu Holomisa aan te sluit.